Riaditeľstvo ZŠ

Žiar nad Hronom

Vaša značka Naša značka Vybavuje Žiar nad Hronom

2019/0038 Mgr. Fronková / 0905 295 556 01.04.2019

**Vyhodnotenie workshopu „BIOREKORDY“**

V dňoch 25. - 26.03. a 01. 04. 2019 v doobedňajších hodinách sa uskutočnil v priestoroch Centra voľného času v Žiari nad Hronom interaktívny workshop pre žiakov I. stupňa základných škôl (doplnené žiakmi II. stupňa).

Lektorom bol Jaroslav Slašťan, autor publicistických a odborných príspevkov na ekologické, spoločenské a náboženské témy. Externý redaktor časopisu Život, občiansky aktivista a dobrovoľný strážca prírody.

Témou workshopu boli biorekordy – to najzaujímavejšie zo sveta živočíchov a rastlín. Workshop bol spojený s premietaním fotodokumentácie a názornými ukážkam.

O besedu prejavili záujem tri základné školy v meste Žiar nad Hronom:

ZŠ M. R. Štefánika, ZŠ Jilemnického a ZŠ Dr. Janského. Celkovo sa workshopu zúčastnilo 194 žiakov a 11 pedagógov. Workshop mal pozitívny ohlas zo strany pedagógov aj detí.

Mgr. Helena Gáfriková

riaditeľka CVČ